CELEX: 62014CA0140
Language: sk
Date: 2015-07-16 00:00:00
Title: Vec C-140/14: Rozsudok Súdneho dvora (tretia komora) zo 16. júla 2015 – Európska komisia/Slovinská republika (Nesplnenie povinnosti členským štátom — Smernice 2008/98/ES a 1999/31/ES — Zabránenie ukladaniu a odstránenie výkopovej zeminy a ďalšieho odpadu — Skládkovanie — Neprijatie opatrení na zneškodnenie a skladovanie týchto odpadov — Využitie súdnych opravných prostriedkov)

21.9.2015   
            
            
               SK
            
            
               Úradný vestník Európskej únie
            
            
               C 311/10
            
         Rozsudok Súdneho dvora (tretia komora) zo 16. júla 2015 – Európska komisia/Slovinská republika
   (Vec C-140/14) (1)
   
   ((Nesplnenie povinnosti členským štátom - Smernice 2008/98/ES a 1999/31/ES - Zabránenie ukladaniu a odstránenie výkopovej zeminy a ďalšieho odpadu - Skládkovanie - Neprijatie opatrení na zneškodnenie a skladovanie týchto odpadov - Využitie súdnych opravných prostriedkov))
   (2015/C 311/10)
   Jazyk konania: slovinčina
   
      Účastníci konania
   
   
      Žalobkyňa: Európska komisia (v zastúpení: E. Sanfrutos Cano a M. Žebre, splnomocnení zástupcovia)
   
      Žalovaná: Slovinská republika (v zastúpení: J. Morela, splnomocnený zástupca)
   
      Výrok rozsudku
   
   
               1.
            
            
               Slovinská republika si tým, že:
               
                           —
                        
                        
                           povolila ukladanie výkopovej zeminy na parcele č. 115/1 v obci Teharje (Bukovžlak) bez toho, aby zabezpečila, že na tejto skládke neboli predtým alebo súčasne ukladané iné odpady, a tým, že neprijala opatrenia na odstránenie odpadov, na ktoré sa nevzťahuje vydané povolenie, pričom sa uvedená skládka musela považovať za nezákonnú skládku, ktorá nespĺňa podmienky a požiadavky stanovené na jednej strane v článku 13 a článku 36 ods. 1 smernice Európskeho parlamentu a Rady 2008/98/ES z 19. novembra 2008 o odpade a o zrušení určitých smerníc a na druhej strane v článku 5 ods. 3 písm. e) a článku 6 v spojení s rozhodnutím Rady z 19. decembra 2002, ktorým sa stanovujú kritériá a postupy pre prijímanie odpadu na skládky odpadu podľa článku 16 a prílohy II smernice 1999/31/ES, v článkoch 7 až 9, 11 a 12 smernice Rady 1999/31/ES z 26. apríla 1999 o skládkach odpadov, ako aj v prílohách I až III tejto poslednej uvedenej smernice, a
                        
                     
                           —
                        
                        
                           od apríla 2009 neprijala dostatočné opatrenia na to, aby zabránila a neskôr odstránila skládku výkopovej zeminy, ktorú možno zatriediť ako odpad pod číslom 17 05 06 (výkopový materiál, ktorý nespadá pod číslo 17 05 05) a číslom 17 05 05 (výkopový materiál obsahujúci nebezpečné látky), na mieste výstavby obecnej infraštruktúry pre obchodnú zónu Gaberje-jug tak, že toto miesto sa rovnako musí považovať za nezákonnú skládku, ktorá je v rozpore s vyššie uvedenými ustanoveniami smerníc 1999/31 a 2008/98 a tiež článkami 12, 15 a 17 poslednej uvedenej smernice,
                           si nesplnila svoje povinnosti, ktoré jej vyplývajú zo všetkých týchto ustanovení.
                        
                     
         
               2.
            
            
               Slovinská republika je povinná nahradiť trovy konania.
            
         
      (1)  Ú. v. EÚ C 184, 16.6.2014.